شه‌فه‌ق نيوز/ سه‌رچه‌وه‌يگ ئه‌منى باس له كه‌فتنه‌وه‌ى ئاگر گه‌ورايگ كرد له‌ يه‌كيگ له‌ گه‌وراترين و گرنگترين بازاڕه‌يل له‌ به‌غداى پايته‌خت.
ئه‌و سه‌رچه‌وه‌ ئه‌را شه‌فه‌ق نيوز وت: ئاگر گه‌ورايگ له‌ چه‌ن دوكانيگ بازرگانى له‌ بازاڕ شۆرجه‌ له‌ ناوڕاس به‌غداى پايته‌خت كه‌فته‌سه‌و.
سه‌رچه‌وه‌گه‌ يه‌يش ده‌رخست ك تيمه‌يل ئاگركوشنه‌وه‌ ده‌سوه‌جێ ره‌سينه‌سه‌ شوون رويداگه‌گه‌و ده‌سكردنه‌سه‌ كوشاننه‌وه‌ى، وه‌لێ ئاماژه‌ وه‌ زه‌ره‌د و زيان ئه‌و ئاگره‌ يا شماره‌ى قوربانيه‌يل نه‌كرد.
